Na osnovu člana 74 st. 2 i 3 Zakona o komunalnim djelatnostima („Službeni list list CG” br. 55/16, 74/16, 02/18 i 66/19), člana 38 stav 1 tačka 30 Zakona o lokalnoj samoupravi („Službeni list list CG”, br. 02/18, 34/19, 38/20, 50/22, 84/22) i člana 53, stav 1, tačka 30 Statuta Opštine Tuzi („Službeni list Crne Gore – Opštinski propisi”, broj 24/19, 05/20, 51/22, 55/22) Skupština Opštine Tuzi, na sjednici održanoj dana \_\_\_.12.2022. godine, donijela je-

ODLUKU

o davanju saglasnosti za zaključenje Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Tuzi, sa DOO „Pijace/Tregu” Tuzi

Član 1

Daje se saglasnost Predsjedniku Opštine Tuzi za zaključenje Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Tuzi, sa DOO „Pijace/Tregu” Tuzi.

DOO „Pijace/Tregu” Tuzi obavljaće povjerene poslove na teritoriji Opštine Tuzi.

**Član 2**

Sastavni dio ove odluke je Prijedlog Ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Tuzi.

**Član 3**

Ovlašćuje se Predsjednik Opštine Tuzi da u ime Opštine Tuzi zakluči ugovor iz člana 1 ove Odluke.

**Član 4**

Ova Odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 02-030/22-

Tuzi, \_\_\_.12.2022.godine

**SKUPŠTINA OPŠTINE TUZI**

**PREDSJEDNIK,**

Fadil Kajoshaj

**OBRAZLOŽENJE**

**PRAVNI OSNOV**

Pravni osnov za donošenje ove Odluke sadržan je u članu 74 stav 2 i 3 Zakona o komunalnim djelatnostima kojim je propisano da je jedinica lokalne samouprave dužna da sa privrednim društvom zaključi ugovor o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini jedinice lokalne samouprave u roku od šest mjeseci od dana reorganizovanja, bez javnog oglašavanja, kao i da se ugovor zaključuje na period koji ne može biti kraći od tri ni duži od šest godina;

Članom 38 stav 1 tačka 30 Zakona o lokalnoj samoupravi propisano je da Skupština vrši i druge poslove utvrđene Zakonom i Statutom.

Članom 53, stav 1, tačka 30 Statuta Opštine Tuzi propisano je da Skupština Opštine Tuzi vrši poslove utvrđene zakonom i statutom.

**RAZLOZI ZA DONOŠENJE:**

Zakonom o komunalnim djelatnostima utvrđena je obaveza jedinici lokalne samouprave da sa privrednim društvom zaključi ugovor o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini jedinice lokalne samouprave u roku od šest mjeseci od dana reorganizovanja, bez javnog oglašavanja, na period koji ne može biti kraći od tri ni duži od šest godina, što je uticalo da se pristupi izradi predloženog Ugovora o povjeravanju obavljanja komunalnih djelatnosti i korišćenju komunalne infrastructure i drugih sredstava u svojini Opštine Tuzi između Optine Tuzi i DOO „Pijace/Tregu” Tuzi kao i predložene odluke o davanju saglasnosti na isti.

Odredbom člana 1 predložene Odluke daje se saglasnost na Prijedlog ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Tuzi, između Opštine Tuzi i DOO „Pijace/Tregu” Tuzi. Stavom 2 istog člana je propisano da DOO „Pijace/Tregu” Tuzi obavljaće povjerene poslove na teritoriji Opštine Tuzi. Članom 2 iste Odluke se propisuje da je sastavni dio ove odluke naznačeni Ugovor, odredbom člana 3 ovlašćuje se Predsjednik Opštine Tuzi za zaključivanje istog, a članom 4 utvrđuje se rok stupanja na snagu predložene Odluke.

Shodno iznijetom, predlaže se Skupštini Opštini Tuzi da donese odluku o davanju saglasnosti na Ugovor o povjeravanju obavljanja komunalnih djelatnosti i korišćenju komunalne infrastructure i drugih sredstava u svojini Opštini Tuzi, sa DOO „Pijace/Tregu ” Tuzi.